আলীগড় (চলচ্চিত্র)
আলীগড় ২০১৬ সালে মুক্তিপ্রাপ্ত একটি বাস্তবজীবন ভিত্তিক হিন্দি চলচ্চিত্র যেটি পরিচালনা করেন হংসল মেহতা এবং কাহিনী লেখেন অপূর্ব আসরাণী। চলচ্চিত্রটিতে রাজকুমার রাও এবং মনোজ বাজপেয়ী ছিলেন। এটি একটি 'আর্ট ফিল্ম'। এই চলচ্চিত্রটির প্রিমিয়ার হয়েছিলো ২০তম আন্তর্জাতিক বুসান চলচ্চিত্র উৎসবে (দক্ষিণ কোরিয়া)। ২০১৬ সালে ভারতে আলীগড় মুক্তি পায়। মনোজ বাজপেয়ী চলচ্চিত্রটিতে রামচন্দ্র সিরাজ চরিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার জিতেছিলেন।